Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 28

d) Testbeszéd a művészetben: színházi játék, balett, pantomim, festmények, szobrok 10 óra Az érzelmek nem verbális kifejezése saját tapasztalatok alapján az állatvilágban és különböző humán kultúrákban. Színészi eszközök, a pantomim nyelve, jelentések és üzenetek a festészetben és a szobrászatban. . távolságra került a tanártól? Hol van a két üres szék? Miért? A tanulók iskolán kívül gyűjtenek példákat a tárgyakkal való térközszabályozásra: korlátok, pultok, szószék, testületi ülésterem, szekrények, földre festett csíkok stb. (lehetőleg képi rögzítéssel). A terepmunka után csoportosítják, majd bemutatják a tapasztaltakat. A tanulók ötletrohammal érzelmeket sorolnak fel. Tanári prezentációval ismerjenek meg szépírói leírásokat érzelmekről, beszéljék meg, hogy volt-e ilyen érzésük. Kimutatták-e és hogyan? Keressenek érzelmeket kifejező képeket az interneten! Nyomtassák ki és készítsenek csoportokat. Írják le minél pontosabban, egyre bővülő mondatokkal, hogy mit látnak. Színészi játék megtekintése rövid videofelvételről (film vagy színház). Először kiscsoportban, majd osztályszinten flipcharton írják le a tanulók, hogy a színész mit csinált, milyen volt a mozgása (egész testével mozgott vagy részeivel, gyorsan vagy lassan, iránya milyen volt és erősítette szóbeli közlését vagy azzal ellentétes volt). A tapasztalatok alapján tanári segítséggel pipalistát készítenek. Színházi előadás megtekintése, a pipalista alapján a színészi eszközök megfigyelése. Közös megbeszélés és összesítés: Használják-e a diákok ezeket az eszközöket saját kommunikációjukban? „Most mutasd meg!” játék. Pantomimjáték megfigyelése videóról, majd kísérlet annak utánzására. Írjanak történetet a látott előadás alapján. Nézzék meg a Csodálatos mandarin c. balettet (vagy annak részletét), és mondják el a történetet. Egyéni vagy kiscsoportos feladat: múzeumi látogatás, fényképek készítése közparkokban figurális ábrázolású szobrokról. Mit érez, mit gondol a képen látható vagy szoborként megörökített ember? Mozdulatjelentések a képzőművészetben – tanári prezentáció. Élő szobor készítése az osztályban tetszőleges témában (kiscsoportos feladat). Élőszobor az iskolai aulában, szünetben – osztályfeladat.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes